
Hatékony aktor, vagy csak "kirakatbábú"? - Az Európai Unió külügyi és biztonságpolitikai főképviselőjének tevékenysége az "arab tavasz" tükrében

A dolgozat az Európai Unió kül- és biztonságpolitikai főképviselőjének az arab tavasz eseményeiben betöltött szerepét vizsgálja. A dolgozat bemutatja:
· a tisztség kialakulását az európai kül- és biztonságpolitika fejlődésén keresztül;
· a Lisszaboni Szerződés által kialakított működési kereteket;
· Catherine Ashton kinevezését, és a kinevezése körüli problémákat;
· az Európai Unió szomszédságpolitikáját az arab tavaszt megelőzően, és azt követően; illetve
· a Tunéziában, Egyiptomban és Líbiában kialakult helyzetet és az erre adott magyar – Magyarország az arab tavasz folyamán töltötte be az Európai Unió Tanácsának soros elnökségét – és európai választ.
Az elemzésemhez széles körű magyar szakirodalmat, az Európai Parlament jelentéseit, jegyzőkönyveit, illetve az interneten is hozzáférhető korabeli sajtót használtam fel.



